Forbrugermagasinet Kontant kunne tirsdag aften afsløre to forretningsmænd, der har franarret penge fra folk v.h.a. hjemmesider. Det skriver P4 Nordjylland. Forretningsmændene har ifølge programmet franarret folk penge, lokket adresser og personlige oplysninger ud af kunderne, for efterfølgende at sende spam-mails. Advokat Jacob Kirkegaard Kortbæk har alene virket som advokat for en af de nævnte forretningsmænd, samt stået som formand eller bestyrelsesmedlem for selskaberne. Advokaten afviser at være ansvarlig for firmaerne, og ser ikke problemer ned selskabernes metoder. - Jeg er da godt bekendt med, at koncepterne går til grænsen. Men altså, jeg har flere klienter, som har gjort det rigtig rigtig godt, siger Jacob Kirkegaard Kortbæk til fjernsynsprogrammet. Forbrugerombudsmanden har adskilllige gange været inde over hjemmesiderne. Den seneste sag drejer sig om "VIP-Ocean". Her har Forbrugerombudsmanden forlangt at den vildledende markedsføring ændres.

Opsummering:
Advokat Jacob Kirkegaard Kortbæk afviser at stå som arkitekt bag internet-fusk. Forbrugermagasinet Kontant tirsdag aften afslørede fusk med hjemmesider. Advokaten har været involveret i selskaberne som formand eller bestyrelsesmedlem.